Gustav Puu

Gustav Puu (18. märts 1901 Päite, Voka vald, Virumaa – 19. jaanuar 1992) oli eesti haridustegelane ja jurist. 

Gustav Puu õppis usuteadust Tartu Ülikoolis, ent õpinguid jäid tiisikuse tõttu pooleli. Ta ravis ennast Taagepera sanatooriumis. Hiljem lõpetas Tartu Ülikooli õigusteaduskonna. Võttis osa Vabadussõjast. 

Alustas haridustegevust juba 1920. aastate lõpul, mil pidas Tallinna Rahvaülikoolide Seltsi egiidi all loenguid ning koostas 1933. aastal Eesti Haridusliidu ülesandel kodanikuõpetuse õpiringide kava.Õpiringide kavu Eesti Haridusliidult - Õpetajate Leht, 6.01.1933 Töötas 1930. aastate keskel Tallinnas vandeadvokaadina.Kuulutus - Päevaleht, 5.11.1936 Asutas Tallinnas nn kodukeskkooli, mis võimaldas hariduse saamist kirja teel.Registreeriti kodukeskkool - Sakala, 14.11.1933 Oli 1939. aastal Eesti Hariduse Sõprade Seltsi Poeglaste Eraprogümnaasiumi sekretär.Kuulutus - Päevaleht, 4.08.1939 Töötas ka Haridusliidus.  

Pärast Eesti okupeerimist 1940. aastal töötas ta vene keele õpetajana Jäneda põllutöökoolis. Saksa okupatsiooni ajal töötas Kuressaare maavalitsuses tervishoiu ja hariduse alal ning määrati 1942. aastal abimaavanemaks.Saaremaal uus abimaavanem - Järva Teataja, 7.05.1942 

Põgenes 1944 Rootsi koos abikaasa Meta Johanna (sündinud Jahnson) ning 16-aastase tütre Maia ja 8-aastase poja Tõnuga. Õppis Rootsis ümber raamatupidajaks ja lõi kaasa rootsieestlaste pagulaspoliitikas Uppsalas ja Stockholmis. 1971. aastast elas Umeås Põhja-Rootsis. Ta suri seal 1992. aastal.

 Isiklikku 
Tema emapoolne onu oli kirjanik Christian Rutoff, hilisem Kristjan Rajasaare. 

 Viited 

 Välislingid 
 Tartu Ülikooli üliõpilased

Kategooria:Eesti juristid
Kategooria:Konstantin Päts'i Riigivanemaks Valimist Korraldava Komitee poliitikud
kategooria:Tartu Ülikooli õigusteaduskonna vilistlased
Kategooria:Korporatsioon Revelia liikmed
Kategooria:Vabadussõja veteranid
Kategooria:Sündinud 1901
Kategooria:Surnud 1992